text:
Diasabra awor lo bai tin un tremendo evento di One Day Bracket riba pista di Palo Marga y lo ta valido pa e IHRA Summit Super Series. Pa e evento di Diasarba awor porta ta habri pa 4or di atardi y qualifying ta cuminsa pa 5or di atardi en punto pa e categorianan Jr. Dragster, Sportsman Bike, No Box, Box, …Read More »
Marvin Maduro
Team Aruba Hopes to Continue Undefeated Record at Cordova International Raceway
CORDOVA, Ill. May 28, 2015: Two years ago this month was the first time Team Aruba ventured to Cordova International Raceway (CIR). Driver Trevor Eman had just graduated from college and things were moving forward for the team who, at the time, was often considered one of the underdogs of Mountain Motor Pro Stock. That event at CIR would be …Read More »
Palo Marga lo por conoce un comishon nobo pa dirigi e pista di drag di Aruba
Despues cu pa un par di dia caba tin rumornan persistente ta coriendo rond cu The Boss Racing Foundation no lo sigui opera e pista di Palo Marga. E siman a habri cu un noticio positivo na momento cu un grupo di coredornan y ex coredornan di drag a dicidi di pidi un reunion cu e operadornan di pista pa …Read More »
Reunion Demolition Derby “THE REAL DEAL”
DEMOLITION DERBY INFO: DIAHUEBS 7 MEI PA 7:30 PM @ TRAPPERS CLUB LO BAI TIN UN REUNION INFORMATIVO PA TUR DONJO/COREDOR NAN CU TA BAI COMPETI DEN “THE REAL DEAL” 4 JULY @ PALOMARGA… UN BOCA BISA OTRO PA TUR CU TA INTERESA TEY PA SA TUR LOKE POR OF NO POR!!! DANKI DI ANTEMANO, DESTROYER RACING.Read More »
Eman Fourth in Points After Palm Beach Nationals
WEST PALM, Fl. May 1, 2015: Fresh off of their final round appearance at the Southern Nationals, Team Aruba was looking strong at the IHRA Nitro Jam Palm Beach Nationals. Although back-to-back weekends can be tough for a team whose driver resides in another country, it proved to be beneficial to Team Aruba. They carried the momentum from the runner …Read More »
Team Aruba Goes to Final Round at Southern Nationals
BRADENTON, Fl. April 21, 2015: Trevor Eman and Team Aruba took the Aruba.com Mustang to its first final of the 2015 IHRA season at this past weekend’s Nitro Jam Southern Nationals. The team proved that they are a force to be reckoned with on the quarter-mile, qualifying third in the eight car field with a time of 6.338 at 221.02 …Read More »
Team Aruba Heads to Bradenton With New Look
UNION, S.C. April 16, 2015: At the end of the 2014 season, Team Aruba took possession of a brand new T&E Hauler. The new rig allowed the race team to operate more effectively at the track, increasing the productivity of their time in the pits. Just in time for the IHRA Southern Nationals the rig has been transformed into a …Read More »
Diasabra ultimo Operation Street Legal a sigui na Palo Marga
Diasabra ultimo un biaha mas The Boss Racing Foundation a habri portanan di Palo Marga pa asina esnan cu kier experencia speed por a haci esaki cu nan vehiculo personal y na un manera reglamenta y cu tur e parti di seguridad necesario. Durante di e evento di Street Legal aki un biaha mas un cantidad grandi di auto, brommer …Read More »
Resultado The Boss Drag War 2015
Durante e weekend tras di lomba a tuma lugar e prome careda International riba pista di Palo Marga cual a hiba nomber di The Boss Drag War 2015. E resultadonan di e weekend jen di accion aki a keda como lo siguiente: Diabierna 27 di Maart, 2015 Jr. Dragster 1. Christine Fingal 2. Regene Eduarda Sportsman Bike 1. Gary Lejuez …Read More »
Inscripcion pa The Boss Drag War a peticion di coredornan extendi pa Diaranson anochi
Diasabra anochi a tuma lugar e inscripcion pa e prome careda International di Drag Race pa 2015 esta The Boss Drag War na Do it Center cual a bai combina cu un tremendo Car & Bike Show. Asina mes hopi coredor tabata bow di e impresion cu manera semper e inscripcion lo bai tuma lugar durante di e siman di …Read More »


c: text/html

text:
Sin duda algun pueblo ta respalda Partido di Pueblo Arubano AVP. Cada invitacion y yamada cu ta haci, maske ta den un tempo cortico, ta haya un acogida masal for di e ciudadanonan.
E ehempel mas reciente t’e Operacion Victoria cu e partido berde a tene diasabra ultimo. Faltando dos siman p’e dia grandi di eleccion Parlamentario 2017, kier sigura cu tur simpatizante di AVP tin e material di apoyo cu nan tin mester y ta desea di tin.
Di e manera aki, hunto cu e lista di candidatonan, a tene actividad na diferente Cas di Partido rond di Aruba. Na cada centro a yega cantidad di hende pa bin busca bandera, banderin, t-shirt y otro materialnan di nan candidatonan preferi.
Na Cas di Partido principal na Playa tambe a ricibi tur esnan buscando nan carchi di miembrecia, como tambe esnan cu kier bira miembro nobo.
A registra un interes grandi tambe pa ricibi e Programa di Partido ‘Aruba Padilanti: 2017-2021’ pa cual partido AVP a laga traha hard copy.
Pa tur esaki AVP ta yama nos comunidad danki; Danki pa boso sosten continuo y pa demostra cu boso ta cla pa deposita boso confiansa un biaha mas den e ekipo di trabou cu ta mas capacidad y dispuesto pa sigui hiba Aruba dilanti.
Dia biaha kier extende un invitacion na henter pueblo di Arua p’e siguiente actividadnan grandi di Partido di Pueblo Arubano ta organisa.
E prome lo ta diadomingo awor 17 di september, e gran Parada Historico na caminda pa victoria cu lo cubri Aruba di punta pa punta. Sin laga afo e tradicional Parada Luminoso cu cual AVP lo sera campaña diaranzon 20 di september na Oranjestad.
Keda pendiente di mas detaye di ambos ya cu nan lo bin den transcurso di siman.

robotstxt: allowed

filter: keep


text:
Kuido
Guia di Mayor
Lidernan di Encelia ta tuma over edukashon di mucha for di mayor(nan)/persona ku ta kri’é pa un periodo. Esaki no ta nifiká kui nos ta ekskluí e mayor(nan)/persona ku ta kri’é. Si por, nos ta enbolbí nan mas tantu posibel den edukashon di e proseso di kuido di nan yu.
Kontakto ku Mayornan
Nos ta stimulá e kontakto ku famia, ora ku esaki ta bon pa e mucha den e fase di kuido ku e ta. Segun sirkunstansianan ta permití, e mucha tin kontakto via telefòn ku su mayor(nan)/persona ku ta kri’é riba un base strukturá y nan tin mag di bin bishitá e mucha. Ta palabrá esaki ku e lider ku ta guia e famia. Asina ki e mayor(nan)/persona ku ta kri’é por haña eksperensianan nobo i mas positivo den e trato pa ku nan yu.
Sosten den edukashon
Regularmente e mayor(nan)/persona ku ta kria e mucha ta hiba un kombersashon ku e guia di famia. Mayor(nan)/persona ku ta kria e mucha a haña sosten pa traha i yega na solushon di e krísis. Ademas nan ta evaluá un biaha pa luna e opservashon y guia di Encelia.
Análisis di Famia
Nos ta hasi un análisis di famia pa saka afó e puntonan debil i fuerte di e famia. E puntonan fuerte ta wòrdu enfatisá i ta duna guia i tratamentu pa e puntonan debil. Semper e punto di salida ta e forsa di e mayor(nan)/persona ku ta kria e mucha.
Training
Si ta nesesario òf deseabel, e mayornan por partisipá na trainingnan spesífiko. Por ehèmpel, edukashon, finansa, tarea doméstiko, buska trabou. Algun training Encelia mes ta duna, otro trainingnan nos ta traha huntu ku instansianan lokal, profeshonal i ku eksperensia.
Metanan:
Durante e periodo ku e mucha ta keda na Encelia, nos ta hasi nos máksimo pa logra e siguiente metanan pa e mayor(nan)/persona ku ta kria e mucha:
- Nan ta haña un alivio temporal i parsial.
- E relashon entre mayor(nan)/persona ku ta kri’é i e mucha ta mehorá
- Nan tin mas energia pa karga e responsabilidat pa tur miembro di famia.
- Nan tin mas bista riba e problema i e funshonamentu di e mucha.
- Nan abilidat pa guia e yu ta krese.


text:
ORANJESTAD(AAN): Hopi hende cu ta biba den Brazil kier haci hopi actividad pa mantene e centro di bario tambe uno activo y Willy Willems ta un di nan. Su lombrishi ta dera den Brazil. E ta biba den Brazil. E ta splica un tiki riba e actividadnan y kico mas nan kier haci pa mantene e centro di bario Brazil bibo.
Si bo tin un centro di bario, bo ta tene actividad y hasta tene muchanan for di caya a base di e actividadnan cu ta haci. No solamente muchanan, pero hasta grandinan cu actividadnan cultural, cual Centro di Bario Brazil ta hopi conoci pe.
Willems ta conta riba e actividadnan cu lo haci. Kico a haci, kico no, kico lo kier haci pa futuro.
Tur centro di bario na Aruba ta traha duro y Centro di Bario Brazil ta sobresali. Tur hende por tende di dje. E actividadnan cu tin, ta varios, entre otro parada cultura, te na Mens Erger je Niet, cual hopi hende ta bishita. Ta pensa tambe den direccion di mucha y deportistanan. Esey ta loke cu ta trahando riba dje. A bishita algun school pa mira e muchanan cu despues di oranan di atardi, por bin bishita e centro di bario. Pero tambe ta bay concentra riba e parti di deporte cual ta hopi importante.
Tin diferente deporte cu ta worde practica eyden. Taekwondo tin su torneonan eyden. Tin wega di Mens Erger je Niet. Tin ping pong ta tuma luga.
Recientemente, pa medio di Cede Aruba, e hobennan di bario y famia, a traha un gym. Tin un gym caminda cu e deportista, pero tambe tur esnan cu kier tende nan curpa fit, ta practica den centro di Bario Brazil.
Brazil Jrs. ta traha hopi bon cu mucha pa loke ta futbol. Tin un veld di yerba artificial, caminda e ta worde bon uza den dia. Anochi, caminda cu tin mas grupo cu kier train, ta trahando riba e sistema solar, unda cu kier cambia e luznan, caminda cu por traha riba oranan gescheduled. Tambe e area di basketball ta bay worde drecha, na un sistema mas moderno. Instruccionnan cu ta bay duna na coremento y canamento, ora cu mayornan trece nan yiunan, ta bay concentra riba e mayornan tambe. Tin area caminda cu por core y cana y haci diferente actividad.
Tin zumba cu tambe ta nobo den Centro di Bario Brazil. Tur dialuna y diaranson, di 6’or y mey pa 7’or y mey. Leu leu ta organiza zumba festival, caminda cu tur diferente instructor di diferente bario ta bay eynan y bin practica e parti di zumba.
Ta invita comunidad henter. Cualkier actividad deportivo cu tin, Centro di Bario Brazil ta conoci pa yuda y ta welcome e bario. Pero tin hende cu ta bin di otro bario, bin train den e gym. Tin por ehempel weightlifting, pero tambe esnan cu ta train atletismo, ta bay train eynan. E centro ta welcome tur deportista, pero tambe cu ta train tur deporte y ta habri caminda pa nan.
HORARIO:
Pa loke ta e parti di e gym, ya for di 8’or di mainta, te cu 9’or di anochi e luga ta habri pa practica. Ta bay habri poco mas tempran, pero esey ta pa 2018. Berdad ta cu e ultimo siman aki, lo bay ta un poco slow, pa motibo di e temporada, cual lo ta cera cierto oranan. Ta invita esnan cu kier train mainta pa bay eynan.


text:
KRALENDIJK – Den e di dos kwartal avionnan a bula 5.190 bes bay bin pa Hulanda Caribense. Compará cu e di dos kwartal di 2016 esaki ta un aumento di 5,7%. Tanto na Bonaire como na Sint Eustatius e cantidad di buelonan a subi.
Na Bonaire e aumento tabata 7,6% y na Sint Eustatius 11,7%. Na Saba e cantidat di movecion di avion a baha cu 11,7%.
E aeropuerto di Bonaire, cu 2.980 movecion di avion, t’e aeropuerto number 1 cu movecion di Hulanda Caribense. Sint Eustatius ta number 2 cu 1.520 movecion den e di dos kwartal. Saba ta esun mas chikito cu 680 movecion di avion.
BAHADA PA Y FOR DI BONAIRE
E cantidad di movecion aéreo a aumentá, pero e cantidad di pasahero cu a bula bay bin pa Hulanda Caribense, a baha den e di dos kwartal cu 4,9%.
Na Bonaire e cantidad di pasahero cu a yega y sali a baha cu 7,1%, na Saba 1,1%. Na Sint Eustatius e cantidad di pasahero cu a atendé a subi cu 5,2%.
En total 76,6 mil pasahero a bula pa Bonaire bay bin den e di dos kwartal. Mayoria pasahero (50%) tabatin Còrsou como orígen òf destinacion directo. Amsterdam tabata na di dos lugar cu 24%.
E balor di mercancianan importá pa Hulanda Caribense cu avion tabata den e di dos kwartal 6,5 mion dòlar Mericano.
Compará cu un aña anterior esaki tabata nificá un aumento di casi 39%.


text:
“Para Firme den Fe”
“Para firme den fe, ... bira poderoso.”—1 COR. 16:13.
CANTICA: 60, 64
1. (a) Describi loke Pedro a experencia durante un tormenta riba Lama di Galilea. (Wak e prome plachi.) (b) Dicon Pedro a cuminsa sink?
RIBA un anochi cu tabatin un tormenta, apostel Pedro y algun discipel tabata rema nan boto cu hopi dificultad den Lama di Galilea. Diripiente, nan a mira Hesus ta cana riba lama. Pedro a puntra Hesus si e por a bin cerca dje. Ora Hesus a bis’e pa bin, Pedro a baha for di e boto den e lama bruto, y el a cuminsa cana bay cerca Hesus. Sinembargo, despues cu el a dal un par di stap, el a cuminsa sink. Dicon? Pasobra el a wak e tormenta y a haya miedo. Pedro a cuminsa grita pa Hesus yud’e. Mesora Hesus a gara su man y a bis’e: “Homber di poco fe, pakico bo a cuminsa duda?”—Mat. 14:24-32.
2. Kico nos lo analisa den e articulo aki?
2 Laga nos analisa tres cos cu nos por siña tocante e fe di Pedro: (1) Con Pedro a mustra fe den e yudansa di Dios, (2) Dicon el a cuminsa perde fe y (3) Kico a yud’e haya su fe bek. E puntonan aki lo yuda nos “para firme den fe.”—1 Cor. 16:13.
FE DEN DIOS SU YUDANSA
3. Dicon Pedro a baha for di e boto, y con nos a haci algo parecido?
3 Pedro a demostra fe door di baha for di e boto ora cu Hesus a yam’e. E tabata sigur cu Dios su poder lo yud’e mescos cu el a yuda Hesus. Di igual manera, ora cu Hesus a invita nos pa siguie, nos a dedica nos mes na Jehova y a batisa. Dicon? Pasobra nos tabatin fe den tanto Jehova como Hesus, y nos tabata sigur cu nan semper lo yuda nos.—Juan 14:1; lesa 1 Pedro 2:21.
4, 5. Dicon fe ta algo asina valioso?
4 Fe ta algo hopi valioso. Mescos cu fe a permiti Pedro cana riba awa, nos fe por yuda nos haci cosnan cu pa hende por parce imposibel. (Mat. 21:21, 22) Por ehempel, fe a yuda nos haci cambionan asina grandi den nos actitud y conducta cu hendenan cu tabata conoce nos antes casi no por reconoce nos mas. Jehova a yuda nos pasobra nos a haci e cambionan aki a base di nos fe den dje. (Lesa Colosensenan 3:5-10.) E mesun fe ey a yuda nos dedica nos mes na Jehova y bira su amigo, algo cu nunca nos lo por a haci sin su yudansa.—Efe. 2:8.
5 E fe cu nos tin den Jehova ta sigui duna nos e forsa cu nos tin mester. Por ehempel, e ta yuda nos resisti e atakenan di Diabel, nos enemigo poderoso. (Efe. 6:16) Ademas, nos confianza den Jehova ta yuda nos pa ta menos preocupa ora cu nos enfrenta problema. Jehova a priminti nos cu si nos tin fe y pone e Reino na prome luga den nos bida, e lo percura pa nos necesidadnan material. (Mat. 6:30-34) Mas importante ainda, door di nos fe, Jehova lo duna nos e maraviyoso regalo di bida eterno.—Juan 3:16.
LOKE POR PONE NOS PERDE FE
6, 7. (a) Cu kico nos por compara e biento y e olanan cu a bin riba Pedro? (b) Kico ta importante pa nos corda?
6 Nos por compara e biento y e olanan cu tabata bin riba Pedro, ora cu e tabata cana riba awa, cu e prueba- y tentacionnan cu nos ta enfrenta como sirbidornan di Dios. Hasta ora e pruebanan aki ta hopi dificil, nos por soporta nan cu yudansa di Jehova. Corda cu no ta e biento of e olanan a pone Pedro sink. Pensa riba loke a pasa: “Ora el a wak e tormenta, el a haya miedo.” (Mat. 14:30) Cu otro palabra, ta ora cu Pedro a stop di enfoca riba Hesus, el a perde su fe. Nos tambe por cuminsa sink si nos “wak e tormenta.” Con asina? Wel, esey ta door di enfoca mucho riba nos problemanan y cuminsa duda cu Dios lo por yuda nos.
7 Ta importante pa nos corda cu cualkier un di nos por perde fe, pasobra Bijbel ta bisa cu falta di fe ta “e pica cu facilmente ta stroba nos.” (Heb. 12:1) Manera e experencia di Pedro ta mustra, nos fe facilmente por bira zwak si nos enfoca riba e cosnan robes. Con nos por sa si esey ta pasando cu nos? E siguiente preguntanan por yuda nos analisa nos mes.
8. Kico por pone nos duda den e promesanan di Dios?
8 Dios su promesanan ta mes real pa mi awe cu nan tabata antes? Por ehempel, Dios a priminti cu lo e destrui e sistema malbado aki. Acaso nos a cuminsa duda cu fin ta cerca debi cu nos a laga entretenimento di e mundo aki distrai nos? (Hab. 2:3) Laga nos wak un otro ehempel. Dios ta priminti cu lo e pordona nos si nos tin fe den e rescate di Hesus. Pero, si nos keda enfoca riba nos foutnan di pasado, esey lo por pone nos duda cu di berdad Jehova a pordona nos picanan. (Echo. 3:19) Como resultado, nos lo por perde goso den nos sirbishi na Dios y asina bira inactivo.
9. Kico por pasa si nos cuminsa enfoca riba interesnan personal?
9 Ainda mi ta duna Jehova tur loke mi por? Apostel Pablo a bisa cu si nos kier ta “sigur di [nos] speransa te na fin”, nos mester sigui traha duro pa Jehova. Sinembargo, kico por pasa si nos cuminsa enfoca riba interesnan personal? Por ehempel, nos lo por tuma un trabou cu ta paga bon pero cu ta stroba nos di sirbi Dios. Esey lo por debilita nos fe, haci nos “bira floho” y pone cu nos no ta duna Jehova tur loke nos por.—Heb. 6:10-12.
10. Con nos ta mustra cu nos tin fe den Jehova ora nos pordona otronan?
10 Mi ta haya dificil pa pordona? Ora un hende ofende nos, nos ta rabia y papia malo cu ne of hasta keda sin papia cu ne? Si nos tin fe den Jehova, nos lo pordon’e. Dicon? Wel, ora un hende peca contra nos, ta comosifuera e debe nos. Asina tambe, ora nos peca contra Dios, nos deb’ele. (Luc. 11:4) Door di pordona e persona, nos ta mustra cu nos tin fe y ta balora Dios su aprobacion mas cu e debe cu e persona tin cerca nos. Hesus su discipelnan a compronde cu bo mester di fe pa pordona otronan. Pesey, ora Hesus a bisa nan pa pordona hasta esnan cu cada bes tabata ofende nan, nan a rog’e: “Duna nos mas fe.”—Luc. 17:1-5.
11. Kico lo por stroba nos di acepta conseho?
11 Mi ta rabia ora mi haya conseho? Ora nos haya conseho, kisas nos ta enfoca mucho riba loke ta fout den e conseho of e persona cu ta conseha nos. Lo ta mihor pa purba di mira con e conseho por yuda nos mehora y pa pensa mas manera Jehova ta pensa.—Prov. 19:20.
12. Kico un cristian ta mustra ora e tin e custumber di keha contra esnan cu Dios a nombra pa dirigi e congregacion?
12 Mi ta keha contra e rumannan cu ta dirigi e congregacion? Debi cu e Israelitanan a enfoca mucho riba e mal informe di e dies spionnan, nan a cuminsa murmura contra Moises y Aaron. Despues, Jehova a puntra Moises: “Cuanto tempo mas nan lo no kere den mi?” (Num. 14:2-4, 11) En realidad, e Israelitanan a mustra un falta di fe den Dios ora cu nan a murmura contra Moises y Aaron, esnan cu Dios a nombra pa dirigi su pueblo. Asina nos tambe lo mustra un falta di fe den Dios si nos tin e custumber di keha contra esnan cu Dios a nombra pa dirigi su pueblo awe.
13. Dicon nos no mester desanima ora nos ripara cu nos fe no ta mes fuerte cu nos a pensa?
13 Despues cu bo a analisa e preguntanan aki, kisas bo a ripara cu bo fe no ta mes fuerte cu bo a pensa. No desanima. Corda cu hasta apostel Pedro a sinti miedo y a cuminsa duda. Y tin biaha Hesus mester a conseha tur su discipelnan pa motibo di nan “poco fe.” (Mat. 16:8) E les mas importante cu nos por siña for di Pedro su experencia tin di haber cu loke el a haci despues cu el a perde fe y a cuminsa sink den lama.
ENFOCA RIBA HESUS PA FORTALECE BO FE
14, 15. (a) Kico Pedro a haci ora el a cuminsa sink? (b) Aunke nos no por mira Hesus, con nos por “fiha nos bista” riba dje?
14 Kico Pedro por a haci ora el a wak e tormenta y cuminsa sink? Debi cu e tabata un bon landado, e por a landa bay bek na e boto. (Juan 21:7) Pero en bes di confia den su mes, el a bolbe enfoca riba Hesus y acepta su yudansa. Si nos sinti cu nos ta cuminsa perde fe, nos mester imita e ehempel di Pedro. Pero, con nos por haci esey?
15 Mescos cu Pedro a bolbe enfoca riba Hesus, nos tambe mester “fiha nos bista riba Hesus, e Representante Principal di nos fe y Esun cu ta hiba esaki na perfeccion.” (Lesa Hebreonan 12:2, 3.) Naturalmente nos no por mira Hesus manera Pedro a mir’e. Pero nos ta “fiha nos bista” riba dje door di studia tocante su bida y siñansanan, y purba di imita su ehempel fielmente pa asina nos haya un fe firme. Laga nos analisa algun manera cu nos por haci esey.
16. Con estudio di Bijbel por haci nos fe mas fuerte?
16 Fortalece bo confianza den Bijbel. Hesus tabata convenci cu Bijbel ta e Palabra di Dios y cu e ta duna nos e mihor guia den bida. (Juan 17:17) Si nos kier tin e mesun conviccion cu Hesus, nos tin cu lesa Bijbel tur dia, studi’e y medita riba loke nos a siña. Ademas di esey, nos mester haci investigacion riba e preguntanan cu nos por tin. Por ehempel, nos por fortalece nos conviccion cu e fin ta cerca door di studia e profecianan di Bijbel cu ta mustra cu nos ta bibando den e ultimo dianan. Ora nos analisa profecianan cu a cumpli caba, esaki ta fortalece nos confianza den e profecianan cu mester cumpli ainda. Lesa experencianan cu ta mustra con Bijbel ta cambia bida di hende, y esey lo yuda nos haya mas confianza den e consehonan di Bijbel. *—1 Tes. 2:13.
17. (a) Con Hesus a logra keda fiel bou di prueba severo? (b) Con nos por imita Hesus?
17 Enfoca riba e bendicionnan cu Jehova a priminti. “Pa motibo di e goso cu tabata sper’e”, Hesus por a keda fiel bou di prueba severo. (Heb. 12:2) Nunca el a laga loke mundo tin di ofrece distra’e. (Mat. 4:8-10) Con nos por imita Hesus den esaki? Esey ta door di medita riba e maraviyoso promesanan cu Jehova a duna nos. Djis imagina bo mes den e mundo nobo. Skirbi of pinta kico lo bo kier haci eynan. Traha un lista di hende cu bo kier topa ora nan resucita, y skirbi ki pregunta lo bo kier haci nan. Mira cada promesa cu Dios a haci como algo cu el a priminti abo personalmente.
18. Con oracion por fortalece bo fe?
18 Pidi Dios pa mas fe. Hesus a bisa su siguidornan pa pidi Jehova pa spirito santo. (Luc. 11:9, 13) Mientras cu nos ta haci esey, pidi tambe pa mas fe; e ta un di e cualidadnan di e fruta di spirito. Sea specifico den bo oracionnan. Por ehempel, si nos ta haya cu ta dificil pa pordona otronan, pidi Dios yuda bo fortalece bo fe pa asina bo por logra pordona.
19. Con nos por scoge bon amigo?
19 Scoge amigo cu tin un fe fuerte. Hesus a scoge su amigonan bon, specialmente esnan cu tabata mas pega cu ne. Por ehempel, su apostelnan, cu tabata su amigonan mas pega, tabata hombernan di fe cu a demostra nan lealtad door di obedece su mandamentonan. (Lesa Juan 15:14, 15.) Pues, nos por haci mescos door di scoge amigo entre esnan cu tin fe y cu ta mustra esaki door di obedece Hesus. Ademas, bon amigo por ta honesto cu otro, y nan por duna y acepta conseho.—Prov. 27:9.
20. Ki beneficio nos ta haya ora nos yuda otronan fortalece nan fe?
20 Yuda otronan fortalece nan fe. Hesus a fortalece e fe di su discipelnan tanto door di loke el a bisa como loke el a haci. (Mar. 11:20-24) Si nos ta sigui su ehempel y fortalece e fe di otronan, esey lo fortalece nos fe tambe. (Prov. 11:25) Con nos por logra esey? Den nos trabou di predica y siña hende, enfatisa e echo cu Dios ta existi, cu e ta interesa den nos y cu Bijbel ta su palabra inspira. Ademas, bo por fortalece e fe di bo rumannan tambe. Si bo ripara cu algun di nan ta cuminsa keha contra e rumannan cu ta dirigi e congregacion, no sea lihe pa rechasa nan. Mas bien, cu tacto yuda nan recobra nan fe. (Judas 22, 23) Como hoben bo por haya bo mes cu lesnan tocante evolucion. Si bo defende bo fe den creacion, lo bo por keda sorprendi con otronan lo reacciona.
21. Kico Jehova a priminti nos?
21 Danki na e apoyo di Jehova y Hesus, Pedro por a vence su miedo y duda, y el a bira un pilar di e congregacion di prome siglo. Di mes manera, Jehova ta yuda nos para firme den fe. (Lesa 1 Pedro 5:9, 10.) Ta bale la pena pa haci esfuerso pa fortalece nos fe, ya cu nos lo haya e bendicion di Dios.
^ par. 16 Por ehempel, wak e serie di articulo “Bijbel Ta Cambia Bida di Hende” den e edicion pa publico di E Toren di Vigilancia.


text:
ORANJESTAD (AAN) – Industria turistico ta sigui cosecha desaroyonan positivo pa nos destinacion, e biaha aki for di e sector di aviacion.
E aerolinea nacional Hulandes Koninklijke Luchtvaart Maatschappij (KLM) a caba di anuncia cu pa gran mayoria di 2018, ta inclui un di shete vuelo semanal. Aruba Airport Authority NV (AAA) y Oficina di Turismo Aruba (A.T.A.) ta encanta di por comparti e noticia aki cu henter comunidad y tambe relacionnan internacional.
KLM ta un socio importante pa turismo di Aruba, ya cu ta percura pa e transporte di un gran cantidad di bishitante for di e mercado Europeo en general.
KLM ta inclui den su itinerario di vuelo, un servicio nobo entre Amsterdam-Boneiro-Aruba-Amsterdam riba diamars, cual a cuminsa caba den luna di november y lo continua te cu zomer 2018. E vuelo realisa cu un avion tipo A330-200, tin capacidad pa 268 pasahero. Pa Aruba, esaki ta nifica e potencial pa un crecemento adicional den turistanan Europeo atrabes di diferente conexion via Hulanda.
Te cu dia 30 di november 2017, estadistica ta mustra cu pa 2017, Aruba a ricibi un total di 83.027 turistanan stay-over for di Europa, di cual 34.021 ta bishitantenan for di Hulanda. Ta bon pa remarca cu –pa 2017- Europa ta representa 8.6% di e mercado total di turista pa Aruba, y cu Hulanda ta representa 3.5% di esaki.
E decision di parti di KLM ta bin despues di un cooperacion exitoso entre e compania aereo, A.T.A. y AAA NV. Ya caba e diferente ekiponan di trabou tanto na Aruba como na e oficinanan di turismo di Aruba na Europa a cuminsa informa agencianan di biahe, operador di tours y otronan di e posibilidad awo mas amplio pa yega Aruba, specialmente den lunanan friu di winter na Europa.
Oficina di Turismo y Aruba Airport Authority NV ta felicita tur stakeholder cu e noticia positivo aki y ta wak dilanti cu animo pa ricibi e bishitantenan for di Europa durante 2018.


text:
Diasabra atardi pa mas o menos 6:30pm a sosode un accidente riba caminda di Macuarima na Santa Cruz. Tabata un accidente straño, pasobra tabata entre un boto y un auto, riba pleno caminda grandi!
Un auto tabata lastrando un trailer cu un boto riba dje. Na dado momento, pa motibo desconoci ainda, e boto a los di e trailer y bay dal den trafico contrario, cu den e caso aki tabata un auto marca Totota modelo Tercel.
Consecuentemente, e Toyota Tercel a bolter dor di e impacto. E prome informe tabata bisa cu e chauffeur a keda pega den e auto. Pero na e sitio, danki Dios, a resulta cu no obstante di e impacto y cu e auto a bolter, cu toch no tabatin ningun herido. Claro cu tur envolvi a pasa den un susto si.
Testigonan ta señala e chauffeur di e pickup cu tabata lastra e trailer tabata core poco duro. Polis ta investigando e accidente awor.
Boto a los di trailer bay dal den auto na Santa Cruz
Posted by 24ora on Saturday, January 13, 2018


text:
Segun un estudio estadístiko ku investigadónan di e Universidat di Illinios na Merka a hasi, e orkannan ku ta karga nomber di hende muhé ta generá mas viktima mortal ku esan batisá ku nomber maskulino, pasobra e poblashon ta persibí nan komo menos menasante i komo tal, ta tuma menos prekoushon.
E estudio a tene kuenta ku datonan di mas ku seis dékada i a konkluí ku, en efekto, e tormentanan ku nomber di muhé a mata kasi dos biaha mas tantu hende.
Ounke ku e investigashon ta proponé pa kambia e método pa batisá e orkannan, e sientífkonan di e Sentro Nashonal di Orkan na Colorado ta sugerí simplemente pa e poblashon keda atento i asumi e menasa ku kada tormenta ta suponé, independientemente si e yama Sam of Samanta.
Opviamente ta asigná e nombernan den forma arbitrario i su peliger potenshal no tin nada di haber ku su nomber, pero tog e koinsidensia ta kurioso.
Kiji Jung, un di e sientífikonan ku a traha riba e estudio ta opiná: “Si hendenan ku ta ferwacht un gran tormenta ta husga su menasa a base di su nomber, anto e situashon ta bira realmente peligroso”.
E investigashon, ku a keda publiká den Proceedings of the National Academy of Sciences, a analisá e dañonan kousá pa e tormentanan tropikal na Merka entre 1951 i 2012. For di e datonan a ekskluí orkan Katrina (2005) i Audrey (1957), tur dos femenino, por sierto, pasobra nan tabata muchu mas mortal ku un orkan promedio. (Audrey a mata 500 hende i Katrina 1833, esun mas mortal resientemente).
Segun e datonan, a sali na kla ku e orkannan ku nomber di muhé ta mata mas hende. Inkluso, esnan responsabel di e estudio ta sugerí ku si kambia nomber maskulino di un orkan, manera Charley, pa otro manera Luisa, e lo por kousa tres biaha mas tantu víktima pasobra inkonsientemente e hendenan ta husgué komo menos violento.
Esnan ku a ser interogá i ku a pidi pa imaginá nan mes ku un orkan yamá Alexandra, Christina of Victoria tabata aserká, a pensa ku nan lo ta menos dañino ku nan ekivalente maskulino Alexander, Christopher of Victor.
Kuriosamente, en prinsipio e orkannan na Merka tabata ser batisá solamente ku nomber femenino, un práktika ku meteórologonan a konsiderá apropiá pa motibu di e naturalesa impredesibel di e tormentanan tropikal. E método di alterná nomber di muhé/homber a ser adoptá na final di añanan 70 pa evitá akusashon di sexismo.


text:
Diahuebs 18 di mei 2017, Giancarla Lobbrecht a defende su tesis como e di 14 studiante di e programa di e estudio ‘Organization, Governance and Management’ (OGM) na Universidad di Aruba.
Giancarla a defende su tesis dilanti di e comision di graduacion cu tabata consisti di sra. Judelca Briceno, sr. Jacques Verscheer y sr. Anthony Lee- Riviears.
E presentacion y defensa di e tesis a tuma lugar dilanti di un audiencia mixto di famia, studiante y docente di Universidad den aula di Universidad.
Durante e periodo como estudiante na Universidad di Aruba, Giancarla Lobbrecht a bira interesa den tematicanan cu ta regarda Human Resource Management.
Giancarla tabata interesa den e tema di absentismo halto cu ta existi den sector publico. Den su tesis el a compara e datonan di sector publico cu datonan di sector priva na Aruba.
E tabata especificamente interesa den e factornan cu ta conduci n’e nivel di e absentismo aki. Giancarla Lobbrecht su tesis tin como titulo: “Absenteeism in the Public Sector: A study on factors relating to high absenteeism among employees in the Public sector”.
Durante su investigacion Giancarla a explora den ki forma factornan relata n’e trabao mes y/of famia tin efecto riba e absentismo den sector publico.
Pa medio di un cuestionario Giancarla a analisa kico e efecto di e diferente factornan aki tin riba e absentismo den sector publico.
E resultado di su investigacion ta uno masha importante mirando cu e por wordo usa como un instrumento pa adapta e leynan y maneho riba tereno di absentismo den sector publico.
Universidad di Aruba, particularmente e departamento di ‘Organization, Governance and Management’, ta felicita Giancarla Lobbrecht cu e logro aki y cu su decisión pa bay haci un “Summer course; Project management” na “The University of Applied Sciences Utrecht” (HU). Giancarla a scoge concientemente pa haci e modulo extra y e ta bay tin bon probecho di e desicion aki den su futuro carera y ora e bay solicita.
Pa mas informacion riba e estudio OGM, bishita e website di Universidad di Aruba na http://www.ua.aw/OGM y/of e pagina di Facebook cual ta https://www.facebook.com/pages/University-of-Aruba-OGM-Organization-Governance-Management-FAS/


text: Despues ku Barcelona a golia las Palmas 4-1 ku un ‘hat-trick’ di Neymar, ku ta hasi ku nada ta disidí ainda den e rekta final desisivo di futbol spañó. Kualke pronóstiko ta offside pasobra Barcelona i Real Madrid ta sigui empatá na punto, ounke ku Madrid tin un partido menos. Barcelona, ku den nan último partido lo topa Eibar, mester mantené paridat di punto pa bira kampion pa diferensha di gol partikular. Sinembargo mañan, esnan di Zidane lo tin chens pa logra un bentaha leve den e enkuentro kontra Celta den e partido atrasá di e di 21 fecha. E ousensia di Sergi Roberto, Piqué i Javier Mascherano a menasá di kompliká e akshon pa Barcelona, pero e brasileño Neymar a karga e ekipo i marka tres pa seya e viktoria.


text:
Willemstad - Djaluna 8 di yanüari 2018 alrededor di 16:10 or personal di e Narcotica (BNBD) a bai na Sentro di Detenshon i Korekshon Kòrsou (SDKK) kaminda
a detené un dama D.A.S.W. nasé na Kòrsou di 18 aña di edat na momento ku personal di SDKK a nota kon e dama ta duna un prezu dos (2) paki koló pretu ku e la saka for di su karson i purba di hinka esaki di kontrabanda den e Sentro ariba menshoná.
Durante un kòntròl riba e sospechoso a haña i konfiská:
• 112 gram di mariwana
• 25 gram di hash
A presentá e sospechoso dilanti un Fiskal Ouksiliar ku a ordená su enkarselamentu pendiente di mas investigashon.


text:
Tanki Leendert Diaranson mainta polis ta bay Ponton, na un compania di pool. Ey nan ta wordo notifica cu un auto di nan a wordo horta, pero nan tin gps system den e autonan y lo activa esaki pa wak unda e ta. Na momento cu a activa e systema, ...Read More »
Author Archives: bodmod
Turista lo a cay for di baranca na Casibari
Casibari Diaranson merdia polis ta bay Casibari rock formations, pa un persona cu lo a cay for di baranca. Polis na nan yegada mes ora a baha, pero no ta bin haya niun persona herida. Na e sitio algun rato despues nan ta wordo informa, cu e persona ya a ...Read More »


text:
Willemstad - Djaluna 2 di òktober 2017, alrededor di 04.32 or, Sentral di Polis a haña notifikashon ku deskonosí(nan) mester a tira un hòmber den area di Monte Verde.
Tres hòmber estranhero detené pa sospecho di ‘Skimming i H arvester ’.
Willemstad - Djasabra 30 sèptèmber 2017, alrededor di 19.39 or, polis a para un vehíkulo na altura di un banko riba Schottegatweg Noord. E outo aki tabata envolví den un kaso di ‘skimming” dia 29 di sèptèmber 2017.
Kontròl di tráfiko riba Kaminda Duvert Boy Nicolina/Kaya Kaset i Kaya Mikeas
Willemstad - Djamars 26 di sèptèmber 2017, personal di Warda di Polis Montagne, a tene kontròl di tráfiko riba Kaminda Duvert Boy Nicolina/Kaya Kaset i Kaya Mikeas.
Detenshon pa ladronisia na un minimarket riba Sta. Rosaweg.
Willemstad - Djaluna 25 di sèptèmber 2017 alrededor di 17.18 or, Sentral di polis a dirigí un unidat polisial na un minimarket riba Sta. Rosaweg pa un kaso di ladronisia ku violensia.
Charla di prevenshon i inf ormashon na Barber.
Willemstad - Djadumingu 24 sèptèmber 2017, departamentu di komunikashon i prevenshon di Kuerpo Polisial Kòrsou a duna un charla na e organisashon ‘Bisiñanan uní ’ (habitantenan di Barber i bisendario).
Detenshon di un sospechoso den e kaso di ladronisia ku violensia na un minimarket riba Sta. Rosaweg.
Willemstad- Djamars 26 di sèptèmber 2017, alrededor di 10. or di mainta, polis a detené e di kuater (4) sospechoso den e kaso di ladronisia ku violensia kometé dia 25 di september 2017.
Investigashon interno den Kuerpo Polisial
Willemstad - Djadumingu 17 sèptèmber 2017 tabatin un kaso kaminda un familiar a haña e dama habitante di e kas sin bida na Seru Machu. Na e momento ei no tabata sa e motibu ku e señora di 81 aña di edat aki a fayesé.